Olen hetkel seoses homme aset leidva loodusõhtuga Islandi piltide lainel. Seal tehtud fotode kataloog on mahukas – 13086 fotot! Mõelda vaid, et filmiajastul oleks selleks kulunud 365 rulli filmi. Tõsi, tollal ei oleks tulnud mõttessegi kulutada paarsada kaadrit lihtsalt selleks, et saada ehk 1 terav ja ideaalses poosis ning valguses lähivõte lendavast lunnist. See oli siis vaid NG palgal olevate meeste pärusmaa.
#000000
Päikeseloojangut nautimas, Enjoying the Sunset
#000002
Tooni andis keskööpäike. Painted by the midnight sun.
#000005
Siis kui lunnidest portreepildid tehtud, oli aeg keskenduda lennupiltide tegemisele. Lunn on üsna väike, nii tuvi mõõtu linnuke ja üpris kiire! See oli hea väljakutse ning tekitas paraja hasardi. Kaamera LCD ekraanilt vaatasid vastu sajad ilusad, ideaalse poosi ja kompaga lunnilennukad, mis aga pilti 100% vaadates kasutuks osutusid – enamasti sattus teravus olema kas tiiva- või nokaotsal, jalgadel või kusagil seal, kus see olema ei peaks. Aga eks sekka sattus ka neid pilte, kus teravus täpselt seal kus peab :)
#000007
Siis kui lunnidest teleobjektiiviga portreepildid tehtud, keerasin ette lainurk objektiivi ja otsustasin vaikselt linnule lähemale roomata. Lunn on üsna inimest usaldav ning ei tee sageli poole meetri kaugusel lebavast inimesest väljagi. Seda muidugi siis, kui viimane ikka käituda oskab. Selle võtte puhul kiikasin fotokaga üle kaljuserva ning seal ta siis istus. Minust kõigest kümnekonna sentimeetri kaugusel. Keerasin 17-40mm zoomobjektiivi kõige laiemasse asendisse ehk 17mm peale. Nii sain pildile lisaks lunnile ka sealse keskkonna. Látrabjarg Peninsula, Island.
#000009
Eks iga kiirelt lendava ja mõõtmetelt väikese linnu pildistamine on põnev, kuid raske ülesanne. Kui portreepildid lunnist tulevad kätte mängleva kergusega,
siis lennupildi püüdmine on väljakutse. Ja nii mööduvadki tunnid ja tunnid... ja siis, kui hästi läheb, saab ühel hetkel öelda ‘Käes!’.
#000010
Lunn on kahtlemata üks Islandi tõmbenumbritest. Peaaegu iga Islandile sattunud loodushuvilise soov on see kaunis lind ikka ükskord oma silmaga ära näha.
Islandi poodidestki leiab erinevas suuruses pehmeid lunne. Mõnes peenemas restoranis on aga võimalik tellida suisa lunnilihast valmistatud roog.
Mina piirdusin siiski leluga :)
#000012
Remo Savisaar on sündinud 1978. aastal Tartus. Loodus on teda köitnud juba lapsepõlvest saadik. Loodusfotograafiaga on Remo tegelenud viimased 18 aastat. Tema töid on pärjatud mitmesuguste auhindadega ja need on leidnud tunnustust ka rahvusvahelisel tasandil. Remo pildipäevik blog.moment.ee tunnistati 2006. aasta loomafotode kategoorias maailma parimaks (Photobloggies 2006 Awards). Loe edasi »
#000013
Bird's-eye view / Linnulennul (74)
#000015